CELEX: 62014TN0219
Language: et
Date: 2014-04-02 00:00:00
Title: Kohtuasi T-219/14: 2. aprillil 2014 esitatud hagi – Regione autonoma della Sardegna versus komisjon

10.6.2014   
            
            
               ET
            
            
               Euroopa Liidu Teataja
            
            
               C 175/49
            
         2. aprillil 2014 esitatud hagi – Regione autonoma della Sardegna versus komisjon
   (Kohtuasi T-219/14)
   2014/C 175/68
   Kohtumenetluse keel: itaalia
   
      Pooled
   
   
      Hageja: Regione autonoma della Sardegna (esindajad: advokaadid T. Ledda, S. Sau, G. Roberti, G. Bellitti ja I. Perego)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada vaidlustatud otsus kas tervikuna või osaliselt osas, milles:
               
                           —
                        
                        
                           komisjon kvalifitseeris riigiabiks esiteks avaliku teenuse eest hüvitise maksmise vastavalt 7. augusti 2012. aasta maakondlikule seadusele nr 15 ning teiseks vahendite eraldamise, mis otsustati Saremari aktsionäride üldkoosolekul 15. juunil 2012;
                        
                     
                           —
                        
                        
                           komisjon otsustas, et sellised meetmed ei ole siseturuga kokkusobivad ja määras nende tagasinõudmise;
                        
                     
         
               —
            
            
               tunnistada ELTL artikli 277 alusel õigusvastaseks ja kohaldamatuks otsuse 2012/21/EL artikli 4 punkt f ja Euroopa Liidu 2011. aasta raamistiku (riigiabi jaoks, mida antakse avalike teenuste eest makstava hüvitisena) punkt 9;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Käesolev hagi on esitatud Euroopa Komisjoni 22. jaanuari 2014. aasta otsuse peale, mis käsitleb riigiabimeetmeid SA.32014 (2011/C), SA.32015 (2011/C), SA.32016 (2011/C), mida Sardiinia maakond Saremari kasuks rakendas. Selle otsusega tunnistatakse siseturuga kokkusobimatuks riigiabi, mida hageja väidetavalt andis Saremarile, et tagada üldistes huvides oleva kabotaažveoteenuse osutamine Sardiinia ja mandri vahel ajavahemikul 2011-2012, et maksimeerida majanduslik kättesaadavus kasutaja jaoks.
   Hagi põhjenduseks esitab hageja kuus väidet.
   
               1.
            
            
               Kostja rikkus artikli 106 lõiget 2, sest ta hindas vääralt faktilisi asjaolusid ning põhjendus puudus osas, milles lisaks Saremaril olevate avaliku teenindamise kohustuste valesti kindlaksmääramisele ei piirdutud lihtsalt ilmselge vea hindamisega, vaid sekkuti liikmesriigi otsuste sisusse, sekkudes sellega viimase majandus- ja sotsiaalpoliitilistesse valikutesse;
            
         
               2.
            
            
               Kostja rikkus ELTL artikli 107 lõiget 1 ja ELTL artikli 106 lõiget 2, leides käesolevas asjas, et kohtupraktikas Altmark ette nähtud tingimused ei olnud täidetud. Sellega seoses hindas komisjon vääralt faktilisi asjaolusid ega põhjendanud oma otsust, kui ta asus muu hulgas seisukohale, et turg pakub sobivaid ja piisavaid tagatisi, et rahuldada avaliku teenuse vajadus, mille maakond on kindlaks määranud;
            
         
               3.
            
            
               Kostja rikkus lisaks ELTL artikli 106 lõiget 2 ja otsuseid 2005/824/EÜ ja 2012/21/EL, hindas vääralt faktilisi asjaolusid ega põhjendanud oma otsust osas, milles (i) ta leidis, et otsus 2005/824/EÜ ei ole ratione temporis kohaldatav ning osas, milles (ii) ta igal juhul järeldas, et viidatud otsustega kehtestatud põhimõtteid ei olnud käesolevas asjas järgitud;
            
         
               4.
            
            
               Kostja rikkus ELTL artikli 106 lõiget 2, hindas vääralt faktilisi asjaolusid ega põhjendanud oma otsust osas, milles ta kvalifitseeris äriühingu Saremar kui raskustes oleva äriühingu – raskustes olevate äriühingute päästmiseks ja ümberkorraldamiseks antavat riigiabi käsitlevatele suuniste tähenduses;
            
         
               5.
            
            
               Kostja rikkus ELTL artikli 106 lõiget 2, faktilise ja õiguslike asjaolude väära hindamisega, kuivõrd ta leidis, et täidetud ei ole meetme siseturuga kokkusobivuse tingimused, mis on ette nähtud Euroopa Liidu raamistikus riigiabi jaoks, mida antakse avalike teenuste eest makstava hüvitisena (2011);
            
         
               6.
            
            
               Kostja rikkus viimaseks ELTL artikli 107 lõiget 1 ja hindas vääralt faktilisi ja õiguslikke asjaolusid seoses Saremari rekapitaliseerimisega Sardiinia maakonna poolt, kui kostja leidis, et see kujutab endast Saremari jaoks eelist ega ole igal juhul kooskõlas turumajanduse tingimustes tegutseva investori põhimõttega.